2014. - Godina opasnog življenja
Za američkog predsjednika Baracka Obamu 2014. je bila godina velikih izazova kada je u pitanju vanjska politika Sjedinjenih Država.
Najveći izazovi u vanjskoj politici Washingtona u godini koja je na isteku, bili su, a i ostaju, ukrajinska kriza, militantni pokret za Islamsku državu, povlačenje američkih snaga iz još uvijek nestabilnog Afghanistana, epidemija ebole u Zapadnoj Africi.Prošlog tjedna , gospodin Obama je iznenadio i Amerikance i svijet najavom obnavljanja odnosa sa Kubom i to će biti izazov sa kojim će se suočavati iduće godine. Vanjsku politiku koju je vodio američki predsjednik, su mnogi često nazivali nejasnom, kompliciranom i nedovoljno odlučnom. Ruska invazija na Krim koji je bio u sastavu Ukrajine , bio je prvi vanjsko-politički šok za Obaminu administraciju u 2014. oj godini. Bijela Kuća je prvo oštro upozoravala, a potom nametnula sankcije. Medjutim, nije bilo obećanja niti odluke da se pošalju vojnici u sukob na koji je Bijela Kuća gledala kao na pitanje principa, ali ne i američkog nacionalnog interesa. Osim reagiranja na ukrajinsku krizu, vanjska politika Baracka Obame, pogotovo zbog situacije u Iraku i Siriji, našla se pod kritikama onih koji su takve poteze nazivali slabošću. , kazao je nedavno Obama. Kritike su eskalirale u augustu mjesecu, kada su militanti ISIL-a osvajali teritorij u Siriji, dok je Bijela kuća razrađivala planove obračuna s tom militantnom grupom. Konacno, nekoliko nedjelja kasnije predsjednik Obama je objelodanio prilično oštar plan, naredivši povratak za stotine američkih vojnika natrag u Irak, proširivši kampanju iz zraka nad Sirijom, i produbljujući tako, iako nevoljko, američku uključenost u još jedan sukob za koji je rekao da će potrajati godinama. A upravo njegova nevoljkost da krene u rat je nerijetko vodila njegovom neslaganju sa vlastitim timom za nacionalnu sigurnost, kaže analitičar Michael Rubin, iz Instituta Enterprize, koji dodaje: Usprkos nekoliko pobjeda nad militantima Islamske Države, ta grupa i dalje predstavlja ozbiljnu prijetnju svijetu. Krize i u Siriji, i u Ukrajini, su daleko od rješenja, a odnosi sa Rusijom, koje je Obama želio popraviti na početku svog mandata, su trenutno u najgorem stanju od vremena Hladnog rata. Jedan od uspjeha vanjske politike predsjednika Obame je re-balansiranje i revizija američkih vojnih snaga, kao i diplomatskih veza, u Azijsko-Pacifičkom području. To je region u kojem se Kina uzdigla, ali i popravila odnose sa Amerikom. Ipak, i ta je politika naišla na izvjesne izazove, kaže analitičar Robert Daly , i dodaje: Medju uspješnim potezima se smatra slanje stotina američkih vojnika u Zapadnu Afriku da pomognu u zaustavljanju širenja ebole. A krajem godine, prije nekoliko dana, predsjednik je povukao i historijski potez kada je objavio da počinje normaliziranje odnosa sa Kubom, nakon više od pola stoljeća. kazao je američki predsjednik. Predsjednik Obama se nada da će u 2015. godina otvoriti novo poglavlje u američkim odnosima sa ostatkom svijeta - svijeta koji je u godini koja je na isteku zaista postao izuzetno kompliciran.